Багатая каляндарна-абрадавая паэзія нашай мясцовасці: абрадавыя песні, танцы. І ў нас у школе робіцца ўсё, каб захаваць аўтэнтычнасць, каларыт нашага мясцовага фальклору. У школе дзейнічае фальклорны гурток “Спадчына”, якім кіруе настаўніца гісторыі Надзея Палуяновіч. Гурткоўцы ладзяць этнаграфічныя вандроўкі па родным краі, праводзяць фальклорныя святы, вячоркі, прымаюць удзел у святах вёскі, ўсе святы праводзяцца на мясцовым матэрыяле. Вынікам усёй работы стаў удзел у другім абласным адкрытым фестывалі фальклорнага мастацтва “Радавод” 2006 года.